Elopteryx

Elaf Elopteryx (siämü: „flitäm smalik“) binon el genus dinosauras grupa: Maniraptora, stabü brekots fösilik petuvöl in klifs dona-Kretata se Rumän. Bid patedik: elaf Elopteryx nopcsai, sevädon teiko stabü logabomabrekots (femora) tel, e sekü atos pacedon fa fösilavans mödikün as nem dotik (nomen dubium).

Dinosaurs votik tel grupa Theropoda, leigo sevädiks stabü brekots nemödik (elafs Bradycneme draculae e Heptasteornis andrewsi), panemons stabü fösils Rumänik perioda ot, e bofiks ya pägivülons ün paset ele Elopteryx. Bofikafs pänemons fa els Harrison e Walker ün 1975, e päbepenons as „lüls Kretata“. Studs e vobots mödik ätöbidons ad fümetön, kis äbinons nims at (Weishampel et al. 1991; Le Loeuff et al., 1991; Csiki e Grigorescu, 1998; Naish 2004); kösömiko leigodons onis lä elafs Troodontidae (a. s. Paul 1988; Wieshampel et al. 1991) ud elafs Dromaeosauridae (a. s. Le Loeuff et al. 1991; brefabüikumo, els Csiki e Grigorescu (1998) äcedons elis Bradycneme e Heptasteornis otsinifikis, lü grup elafas Avetheropoda dutolis, ed eli Elopteryx nemi dotik vü els Maniraptora. El Nash (2004) äkredon ye, das el Heptasteornis duton lü grup elafas Alvarezsauridae; nims votik tel no pämäniotons. Ibä fösils bidas at binons te brekots, döbat at nendoto pofövon.

 Literat 
 Andrews, C.W. 1913. On some bird remains from the Upper Cretaceous of Transylvania. Geological Magazine toum: 5, pads: 193-196.
 Csiki, G., and Grigorescu, D. 1998. Small theropods from the Late Cretaceous of the Hateg Basin (western Romania) - an unexpected diversity at the top of the food chain. Oryctos toum: 1, pads: 87-104.
 Harrison, C.J.O., and Walker, C.A. 1975. The Bradycnemidae, a new family of owls from the Upper Cretaceous of Romania. Palaeontology toum: 18(3), pads: 563-570.
 Le Loeuff, J., Buffetaut, E., Méchin, P., and Méchin-Salessy, A. 1992. The first record of dromaeosaurid dinosaurs (Saurischia, Theropoda) in the Maastrichtian of southern Europe: palaeobiogeographical implications. Bulletin de la Société géologique de la France toum: 163(3), pads: 337-343.
 Naish, D. Heptasteornis was no ornithomimid, troodontid, dromaeosaurid or owl: the first alvarezsaurid (Dinosauria: Theropoda) from Europe. Neus Jahrbuch für Geologie und Paläontologie, Mh. toum: 7, pads: 385-401.
 Paul, G.S. 1988. Predatory Dinosaurs of the World. Simon & Schuster:New York 1-464.
 Weishampel, D.B., Grigorescu, D., and Norman, D.B. 1991. The dinosaurs of Transylvania. National Geographic Research and Exploration toum: 7(2), pads: 196-215.

 Yüms plöidik 
In Linglänapük:
 https://web.archive.org/web/20080708172716/http://www.users.qwest.net/~jstweet1/troodontidae.htm

Klad:Fösils
Klad:Dinosaurs